સાઉદી અરેબિયાએ પોતાના ત્યાં રહેતા વિદેશી લોકો પર આશ્રિત ફીસ લાગુ કરી છે. ક્રૂડની કિંમતોમાં ભારે ઘટાડા બાદ સાઉદી અરેબિયાએ ગત વર્ષે બજેટમાં વિદેશીઓ પર આશ્રિત ફીસ લગાવી છે. જુલાઈ 2018માં આશ્રિત ફીસને એક વ્યક્તિ માટે 200 રિયાલ કરી દેવાઈ અને જુલાઈ 2019માં આ ફી વધીને 300 રિયાલ થઈ જશે. આ રીતે જુલાઈ 2020માં આ ફી 400 રિયાલ થઈ જશે. આ પ્રકારે જો સાઉદી અરેબિયામાં ચાર લોકોના પરિવાર માટે પહેલા વર્ષે 5500 રૂપિયા ફી આપે છે, તો બીજા વર્ષે 11 હજાર રૂપિયા ફેમિલી ટેક્સ આપવો પડશે. આ ફીસ 5 હજાર કે અઢી હજાર રિયાલ દર મહિને કમાનારા માટે ઘણી વધુ છે. તેનાથી ત્યાં રહેતા વિદેશી કારીગરો પર વધુ આર્થિક ભારણ આવી જાય છે.